**Aika pakkaus** on suomalaisen pop-laulaja Einin studioalbumi vuodelta 1983. Sen tuotti Jori Sivonen. Albumi on esittäjänsä viides. Einin edellinen albumi sisälsi kaksi suomalaista alkuperäissävellystä, tällä albumilla niitä on seitsemän. Diskopoljentoinen albumi noudattaa linjaa, josta Eini tuli tunnetuksi uransa varhaisvaiheessa.

Sivosen lisäksi *Aika pakkausta* työstivät Vexi Salmi ja Raul Reiman. Kolmikko vastaa suuresta osasta Einin 1980-luvun tuotantoa.

Tietoa kappaleista
------------------

"Elämäni mies" on nopeatempoinen iskelmä, jossa laulun kertojaminä ilmaisee tyytyväisyyttään siitä, että hän on löytänyt vihdoin sen oikean. "Me kaksi matkalla Tukholmaan" kertoo suomalaisen siirtolaisen tunnoista, kun hän ei ole löytänyt työtä Suomesta, vaan palaa kesäloman jälkeen jälleen Ruotsiin. Hän tanssii laivalla satunnaisen tuttavuuden kanssa, joka on niin ikään siirtolainen. Kertoja kokee Suomen kääntäneen selkänsä hänelle. "Je t’aime je t’aime" on rakkaudentunnustus laulun kertojan kohtaamalle ihmiselle, joka on saanut hänen päänsä pyörälle. "Vien unten maahan sun" on balladi, jossa kertoja ilmaisee hellyyttään rakkautensa kohteelle, jonka hän katsoo olevan liian herkän pahaan maailmaan.

"Kiitävän hetken hurma" on avausraidan kaltainen "ralli". Siinä lemmenasetelma on kuitenkin pinnallinen: laulun kertoja haluaa elää nopean hurman huomisesta välittämättä. "Aika pakkaus" on kertomus äideistä eri puolilla Eurooppaa ja heidän työstään kotona isien ollessa ansaitsemassa rahaa toisaalla. "Tavataanko taas" on suomenkielinen versio Audrey Landersin menestyskappaleesta "Manuel Goodbye". Laulun kertoja kaipailee lemmittyään, jonka hän on jostain syystä menettänyt. "Ootkos sä mun" on vauhdikasta lemmentunnustusta, romanssi on syntymässä ja kertoja tekee itseään tykö ihastukselleen. "Uudelleen nyt luotan tunteeseen" on rakkausballadi, jossa kertoja vakuuttaa rakkauttaan ja sen eittämätöntä kauneutta.

Kaikkiaan albumilta *Aika pakkaus* julkaistiin kolme singleä: nimikappale "Aika pakkaus" b-puolenaan "Kultasein", avausraita "Elämäni mies" b-puolenaan "Vie, vie, vie" ja "Je t’aime je t’aime" b-puolenaan "Kiitävän hetken hurma". "Kultasein" julkaistiin edellisvuoden studioalbumilla *Jossakin jos haluat*.

Kappaleet
---------

|  |
| --- |
| Nro | Nimi | Säv&san | Alkuperäissävellyksen nimi | Kesto |  |
| 1. | Elämäni mies | Jori Sivonen, Antero Ollikainen |  | 3.02 |
| 2. | Vie, vie, vie | Avi Toledano, Leo Länsi | Hi | 3.07 |
| 3. | Me kaksi matkalla Tukholmaan | Doug Sahm, Antero Ollikainen | Meet Me In Stockholm | 3.25 |
| 4. | Mamma | Jori Sivonen, Raul Reiman |  | 3.52 |
| 5. | Je t’aime je t’aime | Eddy de Heer, Antero Ollikainen | Comment ça va | 4.20 |
| 6. | Vien unten maahan sun | Jori Sivonen, Juha Vainio |  | 3.12 |
| 7. | Kiitävän hetken hurma | Jori Sivonen, Raul Reiman |  | 3.00 |
| 8. | Aika pakkaus | Jori Sivonen, Raul Reiman |  | 4.07 |
| 9. | Tavataanko taas | Bernd Dietrich, Engelbert Simons, Gerd Grabowski, Jack White, Raul Reiman | Manuel Goodbye | 3.29 |
| 10. | Hän lähti eilen | Jori Sivonen, Juha Vainio |  | 3.35 |
| 11. | Ootkos sä mun | Gus Roan, Marc Malyster, Pyry Lunden | Soleil Soleil | 3.00 |
| 12. | Uudelleen nyt luotan tunteeseen | Harry Saharanta, Juha Vainio |  | 3.14 |

Lähteet
-------

1. ↑  Eini - Aika pakkaus *Eini.fi*. Viitattu 16.9.2020.
2. 1 2 3 4  Eini ‎– Aika Pakkaus *© Discogs*.  2020. Viitattu 16.9.2020.
3. ↑  Eini ‎– Elämäni Mies *© Discogs*.  2020. Viitattu 16.9.2020.
4. ↑  Biografia *Eini.fi*. Viitattu 16.9.2020.
5. ↑  Eini ‎– Aika Pakkaus / Kultasein *© Discogs*.  2020. Viitattu 18.9.2020.
6. ↑  Eini ‎– Elämäni Mies *© Discogs*.  2020. Viitattu 18.9.2020.
7. ↑  Eini ‎– Je T'aime Je T'aime *© Discogs*.  2020. Viitattu 18.9.2020.

Aiheesta muualla
----------------

* Fenno-levytietokanta (Teoshaku)
* Fono.fi: Äänitteen tiedot : Aika pakkaus

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* MusicBrainz release group

 |

 |